Wɔatwerɛ nsɛm wei ɛwɔ Asante kasa mu Obubuo(pronounciation of "Obubuo" (help·info)) yɛ bosome a ɛtɔ so du baako wɔ afe no mu. Ɛyɛ bosome a ɛwɔ nnafua aduasa . Saa bosome yi wɔ nnafua aduasa te sɛ abosome Oforisuo, Ayɛwohummumɔ ne Ɛbɔ. Obubuo bosome no hyɛ Ahinime ne Ɔpɛnimma bosome no ntam. Ahinime bosome no di Obubuo bosome no anim na Ɔpɛnimma bosome no di Obubuo bosome no akyi. Obubuo yɛ edin a Akanfoɔ de ma bosome a ɛtɔ so dubaako. Wɔ brɔfo mu no wɔfrɛ saa bosome yi November. Obubuo bosome no yɛ bosome a etwa to wɔ bamporɔ bere mu wɔ afe no mu. Wɔ bosome yi mu wɔ Ghana no, ɔpɛ asi wɔ Ghana atifi fam. Nanso wɔ Ghana atɔe fam no saa bosome ne bosome a etwa to wɔ osutɔ bere a ɛtɔ so mmienu wɔ afe no mu. Nna atitirew bi ne nnapɔnna ahorow a wɔhyɛ ho fa wɔ Obubuo bosome mu wɔ ɔman Ghana mu. Ebi ne: Hobgetsotso afahyɛ. Ɛyɛ afahyɛ a Anlo Ewefo hyɛ ho fa de kae sɛnea wɔn nananom fi Togo atififam baa bɛtenaa baabi a seesei wɔte wɔ Ghana asase so.